આ નેશનલ મિનિમમ વેજ પ્રમાણે ત્યાના કોઈપણ કામદારને એક કલાકના ઓછોમાં ઓછાં ૨૦ રેન્ડ(૧૦૮ રૂપિયા) મળવા જોઈએ. જો કે ટ્રેડ યુનિયનોનું કહેવું છે કે મજૂરી કરતા કામદારને પણ આટલું વળતર ન પોષાય, આ મિનિમમ વેજ દ્વારા સરકાર ઉદ્યોગપતિઓને ઓછું વેતન આપવાનો પરવાનો આપી રહી છે. ભરૂચના બે પરિવારનો સંપર્ક કરતા જાણવા મળ્યું છે કે તેમના આફ્રિકાસ્થિત પરિવારજનોનો હાલ કોઈ સંપર્ક નથી. અન્ય એક પરિવારનો તેમના આફ્રિકા સ્થિત પરિવાર સાથે સંપર્ક થયો છે. તેમનું કહેવું છે કે જ્હોનિસબર્ગ અને આસપાસના વિસ્તારોમાં માં ગુજરાતીઓની માલિકીના ૧૫૦૦થી પણ વધુ રિટેઈલ શોપ, પેટ્રોલપંપ અને વાઈન શોપ આવેલા છે. આ તમામ જગ્યાઓ પર પ્રદર્શનકારોએ તોડફોટ, ચોરી અને લૂંટ કરી છે.